कामगारों की राष्ट्रीय बैठक 6 से 8 जनवरी तक फतेहाबाद में
हिसार | भवननिर्माण कामगारों की राष्ट्रीय बैठक 6 से 8 जनवरी तक फतेहाबाद में होगी। इसके लिए तैयारियां जोरों-शोरों से शुरू कर दी गई हैं। इस संदर्भ में कामगार यूनियन की बैठक रविवार को बुलाई गई। इसकी अध्यक्षता कुलदीप जांगड़ा ने की तथा संचालन रणधीर सातरोड ने किया। बैठक को जिला प्रधान वेदप्रकाश ने कहा कि भवन निर्माण कामगार यूनियन फतेहाबाद में रैली करके सरकार बोर्ड की बेमानी शर्तों का विरोध करेगी। उन्होंने कहा कि फतेहाबाद में भवन निर्माण मजदूरों को पंजीकृत करवाने, मातृत्व लाभ दोबारा शुरू करवाने, समय पर सुविधाएं दिलवाने बेमानी शर्तें खत्म करवाने आदि के सवालों को लेकर संघर्ष तेज करने की घोषणा की जाएगी। सातरोड के अलावा शास्त्री नगर, पींरावाली, गीता कॉलोनी में भी बैठक की गई। बैठक में विरेंद्र दुर्जनपुर, लीलूराम फूल सिंह तथा धर्मवीर ने भी संबोधित किया। बैठक में र|, रणधीर पेंटर, रामकुमार, सुभाष, सत्यनारायण, सुरेंद्र, अमित, रामफल, कमलेश, राजेश, जयवीर,आनंद, पवन, विक्रम अन्य सैकड़ों निर्माण मजदूरों ने भाग लिया।
awa_Deva hin_Deva